બાપુનગર વિસ્તારમાં રહેતા રણજિત અને તેના ચાર મિત્રોને પ્રમોદ માલી સાથે બાઇક ચલાવવા બાબતે ઝઘડો થયો હતો. પ્રમોદે રણજિતનું બાઇક તોડી નાખ્યું હતું, જેની અદાવત રાખીને રણ‌િજત અને તેના મિત્રો પ્રમોદને શોધતા હતા. ગઇ કાલે પ્રમોદનો મિત્ર સાગર ઓમપ્રકાશ વર્મા (રહે. વિષ્ણુની ચાલી, બાપુનગર) પસાર થતો હતો ત્યારે રણજિતે તેને રોક્યો હતો અને પ્રમોદ ક્યાં છે, તને ખબર હોય તો કહી દે તેમ કહીને બબાલ શરૂ કરી હતી.